11. ΑΠΟΦΑΣΗ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ.Οικ.143112/3405 της 5 Νοεμ./17 Δεκ. 1979 (ΦΕΚ Β΄ 1111) Περί ορισμού των μηνιαίων αποδοχών των ορκωτών εκτιμητών. Έχοντας υπόψη: 1.Τον Νόμ. 820/1978 άρθρ. 15 «περί λήψεως μέτρων δια την περιστολή της φοροδιαφυγής κ.λπ.». 2.Τον Νόμ. 979/1979 άρθρ. 4 παρ. 3 «περί ρυθμίσεως φορολογικών και μισθολογικών θεμάτων κ.λπ.». 3.Την γνώμην του εποπτικού Συμβουλίου του Σώματος ορκωτών εκτιμητών, που διατυπώθηκε στα πρακτικά Συνεδριάσεως αυτού στις 11 Οκτ. 1979, αποφασίζουμε: Ορίζουμε τις μηνιαίες αποδοχές των ορκωτών εκτιμητών ως ακολούθως: 1.Βασικός μισθός δραχ. 35.000. 2.Επίδομα τριετιών εκ 10% επί του βασικού μισθού για κάθε τριετία υπηρεσίας στο Σώμα ορκωτών εκτιμητών και μέχρι 5 τριετιών. 3.Επίδομα σπουδών 20% επί του βασικού μισθού, προσαυξανόμενο κατά 5% για τους κατόχους μεταπτυχιακού διπλώματος διετούς φοιτήσεως και 10% για τους κατόχους διδακτορικού διπλώματος. 4.Επίδομα συζύγου μη εργαζομένης ή συνταξιοδοτουμένης 10% και τέκνων 5%. Το άνω επίδομα από 1 Ιαν. 1980 ορίζεται ως επίδομα γάμου από την Οίκ. 72410/2221/7-14 Ιουν. 1980 (ΦΕΚ Β΄ 534) απόφ. Υπ. Δικαιοσύνης και Οικονομικών (κατωτ. αριθ. 13). 5.Επίδομα εορτών Χριστουγέννων, Πάσχα και αδείας οριζόμενα επί του συνόλου των αποδοχών τους κατά τις διατάξεις του Ιδιωτικού δικαίου. 6.Για την εκτέλεση υπηρεσίας εκτός έδρας καταβάλλονται οδοιπορικά έξοδα καθώς και ημερήσια εκτός έδρας αποζημίωση για κάθε διανυκτέρευση οριζομένη στο 1/25 του βασικού μισθού μαζί με το επίδομα τριετιών. 7.Στους μετακινούμενους με δικό τους αυτοκίνητο (Ι.Χ) καταβάλλεται χιλιομετρική αποζημίωση 3,50 δραχμές για κάθε χιλιομετρική διαδρομή. 